Document ID: 31992R0583

ΚΑΝΟΝΙΣΜΟΣ (ΕΟΚ) αριθ. 583/92 ΤΗΣ ΕΠΙΤΡΟΠΗΣ της 6ης Μαρτίου 1992 για τον καθορισμό των προσωρινών λεπτομερειών του καθεστώτος των γενικευμένων προτιμήσεων που εφαρμόζονται στον τομέα του αμύλου γεωμήλων μετά την εφαρμογή της ενδιάμεσης συμφωνίας που συνήφθη με τη Δημοκρατία της Πολωνίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3834/90 του Συμβουλίου της 20ής Δεκεμβρίου 1990 περί μειώσεως, για το έτος 1991, των εισφορών για ορισμένα γεωργικά προϊόντα που κατάγονται από αναπτυσσόμενες χώρες (1), όπως τροποποιήθηκε από τον κανονισμό (ΕΟΚ) αριθ. 3588/91 (2), και ιδίως το άρθρο 3,
Εκτιμώντας:
ότι ο προαναφερθείς κανονισμός εφαρμόζεται έως τις 31 Δεκεμβρίου 1992 δυνάμει του κανονισμού (ΕΟΚ) αριθ. 3588/91, όπως τροποποιήθηκε από τον κανονισμό (ΕΟΚ) αριθ. 282/92 (3), για την παράταση για το 1992 της εφαρμογής του κανονισμού (ΕΟΚ) αριθ. 3834/90 για τη μείωση των εισφορών, κατά το έτος 1991, για ορισμένα γεωργικά προϊόντα καταγωγής αναπτυσσόμενων χωρών-
ότι η συμφωνία συνδέσεως μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου, υπεγράφη στις 16 Δεκεμβρίου 1991- ότι, αναμένοντας την έναρξη ισχύος της συμφωνίας αυτής, η Επιτροπή αποφάσισε να εφαρμόζσει από την 1η Μαρτίου 1992 μια προσωρινή συμφωνία που συνήφθη με την εν λόγω χώρα, εφεξής αποκαλούμενη "ενδιάμεση συμφωνία"-
ότι οι λεπτομέρειες εφαρμογής της εν λόγω συμφωνίας έχουν προβλεφθεί από τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (4), καθώς και, όσον αφορά τον τομέα του αμύλου γεωμήλων, από τον κανονισμό (ΕΟΚ) αριθ. 582/92 της Επιτροπής της 6ης Μαρτίου 1992 σχετικά με τη θέσπιση των λεπτομερειών εφαρμογής, για το άμυλο γεωμήλων, του καθεστώτος εισαγωγής που προβλέπεται από την ενδιάμεση συμφωνία που συνήφθη μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (5)-
ότι, βάσει του προαναφερθέντος κανονισμού (ΕΟΚ) αριθ. 3834/90, και ιδίως του άρθρου 2 παράγραφος 2, το δικαίωμα του καθεστώτος γενικευμένων προτιμήσεων θα πρέπει να χορηγηθεί στην Πολωνία, μόνο για τη χορήγηση δασμολογικών παραχωρήσεων στα πλαίσια των προαναφερθέντων συμφωνιών- ότι η συμφωνία που συνήφθη με την Πολωνία έχει προβλέψει δασμολογικές παραχωρήσεις στον τομέα του αμύλου γεωμήλων, και ιδίως στο πρωτόκολλο αριθ. 7, εμφαίνεται επίσης η πρόθεση να μην εφαρμοστεί πλέον στη χώρα αυτή το γενικευμένο προτιμησιακό καθεστώς-
ότι, με τους όρους αυτούς, τη στιγμή κατά την οποία εφαρμόζονται οι δασμολογικές παραχωρήσεις που προαναφέρθηκαν και αναμένοντας μια οριστική λύση του προβλήματος εκ μέρους του Συμβουλίου, θα πρέπει να προβλεφθεί ότι οι αιτήσεις των πιστοποιητικών εισαγωγής που προέρχονται από την Πολωνία και υποβάλλονται δυνάμει του κανονισμού (ΕΟΚ) αριθ. 3700/91 της Επιτροπής της 18ης Δεκεμβρίου 1991 περί θεσπίσεως των λεπτομερειών εφαρμογής, για το άμυλο γεωμήλων του κωδικού ΣΟ 1108 13 00, του κανονισμού (ΕΟΚ) αριθ. 3588/91 του Συμβουλίου για τη μείωση, για το 1992, των εισφορών για ορισμένα γεωργικά προϊόντα που κατάγονται από αναπτυσσόμενες χώρες (6), λαμβάνονται υπόψη στα πλαίσια του κανονισμού (ΕΟΚ) αριθ. 582/92- ότι, αναμένοντας απόφαση επί της μελλοντικής εφαρμογής του καθεστώτος των γενικευμένων προτιμήσεων, πρέπει, να προβλεφθεί ότι αναστέλλεται η έκδοση των πιστοποιητικών εισαγωγής στα πλαίσια του κανονισμού (ΕΟΚ) αριθ. 3700/91-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αιτήσεις για πιστοποιητικά εισαγωγής αμύλου γεωμήλων καταγωγής Πολωνίας, που υποβάλλονται μετά την έναρξη ισχύος του παρόντος κανονισμού δυνάμει του άρθρου 4 του κανονισμού (ΕΟΚ) αριθ. 3700/91, θεωρούνται ότι υποβάλλονται δυνάμει του άρθρου 2 του κανονισμού (ΕΟΚ) αριθ. 582/92 και υπάγονται στις διατάξεις του κανονισμού αυτού.
2. Αναστέλλετια η έκδοση των πιστοποιητικών εισαγωγής στα πλαίσια του κανονισμού (ΕΟΚ) αριθ. 3700/91.
Άρθρο 2
Ο παρών κανονισμός αρχίζει να ισχύει στις 7 Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαρτίου 1992.

Labels: 3
17
18